Trebišnica
Trebišnica (bosn. Trebišnjica, serb. Требишњица) – upė pietų Bosnijoje ir Hercegovinoje. Prasideda Juodkalnijos pasienyje, keletu požeminių upių, kurios suteka į Bilečos ežerą netoli Bilečo. Toliau teka į šiaurės vakarus. Sudaro požeminių karstinių urvų kompleksą, ten skaidosi į daug požeminių upių, protakų ir sudaro vieną ilgiausių pasaulyje požeminių vandens sistemų. Dalis Trebičnicos vandenų nuteka į Neretvos baseiną, o kita dalis ištrykšta Kroatijoje kaip Omblos upė ir įteka į Adrijos jūros Dubrovniko įlanką. Ant upės įrengtos 4 hidroelektrinės. Prie Trebišnicos įsikūręs Trebinės miestas.